CELEX: 32011D0844
Language: fi
Date: 2011-12-14 00:00:00
Title: 2011/844/EU: Komission täytäntöönpanopäätös, annettu 14 päivänä joulukuuta 2011 , korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä annetun päätöksen 2006/415/EY muuttamisesta (tiedoksiannettu numerolla K(2011) 9169)  ETA:n kannalta merkityksellinen teksti

16.12.2011   
            
            
               FI
            
            
               Euroopan unionin virallinen lehti
            
            
               L 334/31
            
         KOMISSION TÄYTÄNTÖÖNPANOPÄÄTÖS,
   annettu 14 päivänä joulukuuta 2011,
   korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä annetun päätöksen 2006/415/EY muuttamisesta
   (tiedoksiannettu numerolla K(2011) 9169)
   (ETA:n kannalta merkityksellinen teksti)
   (2011/844/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (3) ja erityisesti sen 18 artiklan,
   ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamiseksi 20 päivänä joulukuuta 2005 annetun neuvoston direktiivin 2005/94/EY (4) ja erityisesti sen 63 artiklan 3 kohdan,
   sekä katsoo seuraavaa:
   
               (1)
            
            
               Korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä ja päätöksen 2006/135/EY kumoamisesta 14 päivänä kesäkuuta 2006 tehdyssä komission päätöksessä 2006/415/EY (5) säädetään tietyistä suojatoimenpiteistä, joita on sovellettava kyseisen taudin taudinpurkauksen yhteydessä, mukaan lukien alueiden A ja B muodostaminen epäillyn tai vahvistetun taudinpurkauksen jälkeen. Nämä alueet on lueteltu päätöksen 2006/415/EY liitteessä. Päätöstä sovelletaan 31 päivään joulukuuta 2011.
            
         
               (2)
            
            
               Korkeapatogeenisen lintuinfluenssan H5N1-alatyypin taudinpurkauksia on viimeksi esiintynyt unionin siipikarjassa Romaniassa maaliskuussa 2010, ja virusta on havaittu luonnonvaraisissa linnuissa Bulgariassa huhtikuussa 2010. Saatavilla olevien tietojen mukaan kyseisen taudin taudinpurkauksia ei tällä hetkellä esiinny unionissa. On sen vuoksi aiheellista poistaa Romania päätöksen 2006/415/EY liitteessä vahvistetusta luettelosta.
            
         
               (3)
            
            
               Päätöksessä 2006/415/EY säädetyt toimenpiteet ovat osoittautuneet hyvin tehokkaiksi ja niiden alueiden julkaiseminen Euroopan unionin virallisessa lehdessä, joihin toimivaltainen viranomainen soveltaa rajoituksia, on lisännyt sekä avoimuutta että niiden jäsenvaltioiden ja kolmansien maiden, joissa tautia ei esiinny, luottamusta toteutettuihin toimenpiteisiin.
            
         
               (4)
            
            
               Lisäksi korkeapatogeenisen lintuinfluenssan H5N1-alatyyyppiä esiintyy vielä useissa kolmansissa maissa, ja se on edelleen uhka unionin eläinten ja ihmisten terveydelle. Sen vuoksi päätöksen 2006/415/EY soveltamisaikaa olisi jatkettava.
            
         
               (5)
            
            
               Unionin kriisiverkoston ulkoinen evaluointi aloitettiin syyskuussa 2011. Evaluoinnissa pyritään arvioimaan verkoston tehokkuutta. Evaluoinnin on tarkoitus valmistua elokuussa 2012. Evaluoinnin tulokset otetaan huomioon päätöksessä 2006/415/EY säädettyjen toimenpiteiden mahdollisen uudelleen tarkastelun yhteydessä.
            
         
               (6)
            
            
               Sen vuoksi päätöstä 2006/415/EY olisi muutettava.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2006/415/EY seuraavasti:
   
               1.
            
            
               Korvataan 12 artiklassa päivämäärä ”31 päivään joulukuuta 2011” päivämäärällä ”31 päivään joulukuuta 2013”.
            
         
               2.
            
            
               Poistetaan liitteestä Romaniaa koskevat kohdat.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä joulukuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EUVL L 146, 13.6.2003, s. 1.
   
      (4)  EUVL L 10, 14.1.2006, s. 16.
   
      (5)  EUVL L 164, 16.6.2006, s. 51.